**Telefonbeszélgetés**

Az elítélt a szabadságvesztés végrehajtási fokozataira és rezsimjeire vonatkozó rendelkezések szerinti gyakoriságban és időtartamban telefonhívást kezdeményezhet.

Az elítélt a házirend előírásainak megfelelően kizárólag a bv. intézet által kijelölt telefont használhatja. A fogvatartottak kaució megfizetésével speciális mobiltelefont igényelhetnek. A készülékek nem visszahívhatók, azoknak egyenlege mind a fogvatartott útján, mind a hozzátartozókon keresztül megoldható. A célzott telefonálás címén beérkezett pénzösszegek nem kerülnek automatikusan feltöltésre a mobilegyenlegre, azokat a fogvatartott a kiétkezési boltokban tudja az egyenlegre feltölteni. A mobiltelefon egyenlegre feltöltött összegek a következők lehetnek: 1.500 Ft, 3.000 Ft, 5.000 Ft, 10.000 Ft.

A telefonbeszélgetés a bv. intézet rendje, a fogvatartás biztonsága érdekében a külön jogszabályban meghatározott módon ellenőrizhető, indokolt esetben megszakítható.